Peuter sterf toe ma agteruit ry(Argieffoto: pixabay) Die polisie op Graaff-Reinet in die Oos-Kaap ondersoek ŉ saak van strafbare manslag ná die dood van ŉ tweejarige kind. Kapt. Bradley Rawlinson, polisiewoordvoerder, het gesê die tweejarige kind is ernstig beseer toe die ma agteruit gery het sonder dat sy geweet het die kind is agter haar motor. Die voorval het Donderdag omstreeks 17:30 in Spandauville gebeur. “Die kind is na die Midlands-hospitaal geneem, maar is met aankoms daar dood verklaar,” het Rawlinson gesê.